**Pufin** (Jawi: ‏‏ڤوفين‎‎‎code: ms is deprecated ‎) ialah sejenis burung penyelam laut pelagik terdiri daripada tiga spesies dalam genus ***Fratercula*** keluarga Alcidae. Semua spesies pufin ini berbadan gempal, mempunyai bulu hitam putih, dan berparuh besar yang menjadi berwarna terang semasa musim pembiakan.

Burung-burung jenis ini membiak secara berkawanan besar di tebing pantai atau pulau-pulau luar pesisir; sarang dibina dalam celahan antara batu atau dalam lubang bawah tanah. Spesies pufin jambul dan pufin tanduk ditemui di utara Lautan Pasifik, manakala pufin Atlantik ditemui di utara Lautan Atlantik.

Penamaan
--------

Nama burung ini meminjam daripada perkataan bahasa Inggeris *puffin* dijejak kepada perkataan *puff* yang bermaksud "membengkak". Nama itu asalnya dipakai kepada daging berlemak dan masin anak burung gunting ombak Man (*Puffinus puffinus*).

### Taksonomi

Nama genus *Fratercula* diperkenalkan ahli zoologi Perancis Mathurin Jacques Brisson pada tahun 1760 untuk pufin Atlantik (*Fratercula arctica*) sebagai spesies jenis. Nama ini daripada bahasa Latin bermaksud "rahib" daripada perkataan *fraterculus* "adik" kerana badan burung pufin yang berbulu hitam dan putih menyerupai jubah dipakai rahib-rahib.

Ciri-ciri
---------

Burung pufin berbadan katik dengan sayap pendek dan ekor kontot. Bahagian atas dan kepalanya berwarna hitam, bahagian bawahnya pula berwarna putih atau kelabu keperangan. Dua kakinya berwarna jingga kemerahan.

Paruhnya kecil dan kusam. Ia bertambah besar dan berwarna-warni pada musim membiak dan gugur selepas tamat musim tersebut.

Tabiat
------

### Pemakanan

Pufin makan ikan dan zooplankton tetapi menyuap makan anak dengan ikan laut kecil beberapa kali sehari.

### Pembiakan

Burung pufin bersarang dalam kawanan yang ditemukan di banyak pantai dan pulau. Burung betina bertelur sebiji telur, dua-dua burung jantan dan betina mengeram dan memberi makan anak burung.

Selepas ketiga-tiga spesies burung ini bersarang, musim sejuk dihabiskan di laut yang jauh dari pantai dan menjangkau selatan dari tempat pembiakan.

Spesies
-------

| Gambar | Nama saintifik | Nama umum |
| --- | --- | --- |
|  | *Fratercula arctica* | Pufin Atlantik |
|  | *Fratercula corniculata* | Pufin tanduk |
|  | *Fratercula cirrhata* | Pufin jambul |
|

Rujukan
-------

1. ↑  Gill, Frank; Donsker, David; Rasmussen, Pamela, penyunting (2019). "Noddies, gulls, terns, auks". *World Bird List Version 9.2*. International Ornithologists' Union. Dicapai pada 3 Mac 2022.
2. ↑  Lockwood, W. B. (1993). *The Oxford Dictionary of British Bird Names*. Oxford University Press. m/s. 100. ISBN 978-0-19-866196-2.
3. ↑  "Puffin". *Oxford English Dictionary* (ed. 3rd). Oxford University Press. September 2005. (Langganan atau keahlian perpustakaan awam UK diperlukan.)
4. ↑  Brisson, Mathurin Jacques (1760). *Ornithologie, ou, Méthode Contenant la Division des Oiseaux en Ordres, Sections, Genres, Especes & leurs Variétés* (dalam bahasa Perancis dan Latin). Paris: Jean-Baptiste Bauche. Jld. 1, m/s. 52, Jld. 6, m/s. 81.
5. ↑  Peters, James Lee, penyunting (1934). *Check-list of Birds of the World*. **2**. Cambridge, Massachusetts: Harvard University Press. m/s. 358.
6. ↑  Lewis, Charlton T.; Short, Charles (1879). "frātercŭlus". *A Latin Dictionary*. Perseus Digital Library.
7. ↑  Jobling, James A (2010). *The Helm Dictionary of Scientific Bird Names*. London: Christopher Helm. m/s. 164. ISBN 978-1-4081-2501-4.
8. 1 2 3  Harrison, Peter (1988). *Seabirds*. Bromley: Helm. m/s. 404–406. ISBN 0-7470-1410-8.